Zápis

z 1. stretnutia RC Nitra v rotariánskom roku 2018/2019 dňa 3. septembra 2018 v penzióne Artin, Nitra

Prítomní : A. Havranová, A. Tóth, P. Szabo, D. Hetényi, G. Tuhý, K. Lacko-Bartoš, M. Poništ, I. Košalko, L. Hetényi, E. Oláh, J. Stoklasa, L. Gáll

Hostia : R. Bečica, A. Mráziková

Ospravedlnení : V. Miklík, P. Grafenau, L. Tatar, K. Pieta, R. Plevka, M. Waldner, D. Peskovičová, M. Svoreň, J. Dóczy, J. Jakubička, P. Galo, Ľ. Holejšovský

**Daniel Hetényi, prezident klubu** privítal členov klubu a výmenného študenta **Wiliama Wei – Chung Su** z Taiwanu.

Wiliam Wei – Chung Su, pripravil veľmi peknú prezentáciu svojej krajiny. Predstavil vysielajúci klub RC of Taipei Cszan, svoju rodinu, významné svetové produkty Taiwanu a iné zaujímavosti. Popísal Taiwan v oblastiach zemepis, podnebie, kultúra, cestovný ruch, kuchyňa. Z cestovného ruchu niekoľko turisticky zaujímavých oblastí - najvyššia budova v krajine, jediný mramorový národný park na svete, Taroko national park, Qingshui útes. Kuchyňa – bravčové nudle, stinky tofu, vyprážané kuracie filety, bublinkový čaj.

Po prezentácii odpovedal na otázky členov klubu.











**Prezident klubu Dano Hetényi** predstavil základné programové ciele nasledujúceho rotariánskeho roka. Najvýznamnejšia akcia bude pripomenutie si 100. výročia založenia Československa, akcia a uskutoční v spolupráci s RC Harmony dňa 13.10.2018 v Topoľčiankach. Vzhľadom na niekoľko rozrobených veľkých projektov nebudeme otvárať nové, sústredíme sa na efektívnu prípravu a ukončenie grantov z predchádzajúceho roka. Predstavil svoju osobnú motiváciu byť členom Rotary. Cieľom bude pripraviť 2 prednášky mesačne, 2 x mesačne bude voľné klubovanie na debatu a výmenu názorov a skúseností. Pravidelné akcie : jesenná ochutnávka vín, vianočný večierok, divadelné predstavenie a záver roka. Ďalšie úlohy : vytvoriť mailing list Rotary priateľov, získať 2 nových členov Rotary, do výmeny mládeže získať 2 študentov, kumunitno prospešný team building, výsadba stromov, pomoc Spojenej škole internátnej. Získať dodatočné mimoklubové zdroje na podporu projektov v sume 2 500 Eur. Leadership akadémie pre mladých podnikavcov v Nitre, zorganizovať pre nich školenie – následný mentorig, golfový turnaj. V oblasti propagácie – web, facebook, GN – výstupy o našich aktivitách. Spolupráca s inými klubmi.

Predstavenstvo klubu v rotariánskom roku 2018/2019 :

Prezident: Daniel Hetényi

Viceprezident: Anna Havranová

Sekretár: Ladislav Gáll

Výkonný sekretár: Anton Tóth

Klubmajster: Ladislav Hetényi

Pokladník: Pavol Szabo

Služba mládeži: Anna Havranová

Medzinárodná služba: Ivan Košalko

Nadácia Rotary: Ivan Košalko

PR: Jaroslav Dóczy

Prezident 2019/2020 : Ivan Košalko

**Informácie :**

1. Tonko Tóth, skrinky v spojenej škole, zaplatila škola, klub prispeje, vynovený náučný chodník, dielňa pre spojenú školu,
2. Palko Szabo, prednáška na tému : Ochrana osobných údajov, prednáška,
3. Laco Hetényi, navštívil P. Grafenaua, pozdrav. Jirko Stoklasa navrhol, aby sme informovali o členoch, ktorí vzhľadom na vek a status v klube sa dlhší čas nezúčastňujú klubových stretnutí. Tonko Tóth bude zisťovať a informovať, mesačne.
4. Ivan Košalko, dištriktný grant, prišlo na účet 860 eur, Global grant, pripravuje zaslanie žiadosti, čakajú nás však komunálne voľby a nové mestské zastupiteľstvo, prihláška Birmingham.
5. Prišli peniaze na knižničky, výťažok z golfového turnaja Tále bude použitý na externé knižničky, Juraj Jakubička prispeje na knihy.
6. Robert Bečica, info o Rotaract splave na Dunajci, poprosil o zahrnutie do programových cieľov aj starostlivosť o Rotaract club Nitra, rozširovanie členskej základne, upozornil na fakt, že dištrikt za uplynulý rok prijal štatisticky iba jedného člena, vyzval na ústretovosť voči členom klubu v dôchodkovom veku, dňa 25.9.2018 o 18.00 hod. sa uskutoční v Oponiciach koncert vážnej hudby.
7. Dano Hetényi, Jirko Stoklasa -úprava stanov klubu, rozšírenie oprávnených osôb na čerpanie finančných prostriedkov z účtu Rotary Nitra.

**Pripravované podujatia :**

1. **Budúci pondelok, dňa 10. 9. 2018 navštívi náš klub** **M. Tóth, olympijský víťaz 2016**, **aktuálny vicemajster Európy na 50 km chôdze z Berlína. Vzhľadom na nahustený Matejov program**

 **stretnutie sa začne už o 17.00 hod.**

Pozvaný je aj RC Harmony a rodinní príslušníci členov klubu. Matej predstaví svoju knihu, ktorú záujemcom aj podpíše. Pripravíme prezentačné darčeky : brožúru RC Nitra, zástavku a odznak.

1. **Dňa 17. 9. 2018,**  stretnutie s výmennými študentmi z okolitých klubov, prehliadka mesta a výstup na Zobor. Podrobný program :

13:00 - 14:00 Dolné a Horné mesto

14:00-15:00 Hrad

 15:15-18:15 Zobor

18:30 Rotary NR stretnutie v Artine, občerstvenie

20:00 ukončenie

1. Dištriktná konferencia bude budúci rok v Prahe v dňoch 17.5. – 19.5.2019, predbežné prihlášky:

 <https://docs.google.com/forms/d/e/1FAIpQLSc8qk_8XrIO-EJjvUsqSgWIh9wVZuXEa8ASMxxXbpFOpJK0EA/viewform>

1. Budúci rok bude RI konvent v Hamburgu, v dňoch 1.6.–5.6.2019, prihlášky:

<http://www.riconvention.org/en/hamburg>

1. Zaradiť do programu RC Nitra prezentáciu z krátkodobých pobytov Richarda Jambricha (St. Petersburg) a Sofia Guzar (Holandsko).

Daniel Hetényi, prezident Rotary club Nitra 2018/2019

